นักวิเคราะห์แนะเลี่ยงลงทุนหุ้นเกี่ยวเนื่องท่องเที่ยว
นักวิเคราะห์ประเมินการชุมนุมกระทบการท่องเที่ยวแน่ แนะหลีกเลี่ยงลงทุนหุ้นที่เกี่ยวเนื่องท่องเที่ยว
10 มี.ค. 2553

นักวิเคราะห์ประเมินการชุมนุมกระทบการท่องเที่ยวแน่ แนะหลีกเลี่ยงลงทุนหุ้นที่เกี่ยวเนื่องท่องเที่ยว
บริษัทหลักทรัพย์เอเซียพลัส ได้ออกบทวิเคราะห์ ภายหลังจากรัฐบาลประกาศใช้พ.ร.บ.การรักษาความมั่นคงในราชอาณาจักร ช่วงวันที่ 11 - 23 มี.ค.2553 เพื่อรับมือกับการุมนุมของกลุ่มคนเสื้อแดงที่จะเกิดขึ้นในช่วงสุปสัปดาห์นี้ ว่าให้นักลงทุนหลีกเลี่ยงการลงทุนในหุ้นกลุ่มที่เกี่ยวเนื่องกับการท่องเทียว  เช่น ท่าอากาศยานไทย (AOT) ไมเนอร์อินเตอร์  เนชั่นแนล (MINT)  โรงแรมเซ็นทรัล  พลาซา (CENTEL) และการบินไทย(THAI)  เพราะหากสถานการณ์การชุมนุมในช่วงวันหยุดมีความรุนแรงก็มีความเป็นไปได้ว่ารัฐบาล จะประกาศใชพระราชกําหนดการบริหารราชการในสถานการณ์ฉุกเฉิน ซึ่งโดยหลักการแลว กฎหมายฉบับนี้ใหอํานาจเบ็ดเร็จกับนายกรัฐมนตรี ที่จะสั่งการใดๆ เพื่อปราบปราม ระงับ ยับยั้ง และแก้ไขสถานการณ ซึ่งมีการใหอํานาจอย่างกว้างขวางตามที่กําหนดใน มาตรา 9–13 ซึ่งการบังคับใช้ดังกล่าวจะมีผลกระทบต่อการดําเนินชีวิตของประชาชน และจะสร้างความวิตกกังวลให้กับนักลงทุนไทย และต่างประเทศ พร้อมกดดันดัชนี และทําให้มูลค่าการซื้อขายเบาบางลง
บริษัทหลักทรัพย์ธนชาต ระบุว่า การชุมนุมของกลุ่มคนเสื้อแดงในช่วงสุดสัปดาห์นี้ยังไม่มีใครรู้ว่าสถานการณ์จะเป็นอย่างไร แต่สุ่มเสี่ยงที่จะเกิดความรุนแรง และหากรัฐคุมสถานการณ์ไม่อยู่ก็มีความเป็นไปได้สูงเช่นกันที่จะต้องประกาศใช้พ.ร.ก.ฉุกเฉินซึ่งก็จะมีผลทำให้ดัชนีตลาดหุ้น มีแนวโนมที่จะลดลงไปทดสอบแนวรับที่ระดับ 670-680 จุด 
นอกจากนี้ขณะนี้มี 32 ประเทศที่เริ่มออกประกาศเตือนเรื่องการเดินทางมาท่องเที่ยวในประเทศไทยในช่วงนี้แล้ว ดังนั้นทางฝ่ายวิจัยจึงแนะนำให้นักลงทุนหลีกเลี่ยงลงทุนในหุ้นที่เกี่ยวเนื่องกับการท่องเที่ยวในจังหวะนี้ 
สำหรับดัชนีตลาดหุ้นไทยช่วงครึ่งวันทำการบ่ายดัชนี อยู่ที่ 720.82 จุด เพิ่มขึ้น 2.05 จุดหรือ 0.29% ส่วนหุ้นเกี่ยวเนื่องการท่องเที่ยว เช่น AOT ซื้อขายที่ 36.75 บาทลดลง 0.25 บาท MINT ซื้อขายที่ 10.90 บาท ไม่เปลี่ยนแปลง CENTEL ซื้อขายที่ 4.04 บาทเพิ่มขึ้น 0.02 บาท และTHAIซื้อขายที่ 25.25 บาทไม่เปลี่ยนแปลง